CELEX: 62012CN0410
Language: sk
Date: 2012-09-07 00:00:00
Title: Vec C-410/12 P: Odvolanie podané 7. septembra 2012 : medi GmbH & Co. KG proti rozsudku Všeobecného súdu (šiesta komora) z  12. júla 2012 vo veci T-470/09, medi GmbH & Co. KG/Úrad pre harmonizáciu vnútorného trhu (ochranné známky a vzory)

27.10.2012   
            
            
               SK
            
            
               Úradný vestník Európskej únie
            
            
               C 331/16
            
         
      Odvolanie podané 7. septembra 2012: medi GmbH & Co. KG proti rozsudku Všeobecného súdu (šiesta komora) z 12. júla 2012 vo veci T-470/09, medi GmbH & Co. KG/Úrad pre harmonizáciu vnútorného trhu (ochranné známky a vzory)
      (Vec C-410/12 P)
      (2012/C 331/26)
      Jazyk konania: nemčina
      
         Účastníci konania
      
      
         Odvolateľka: medi GmbH & Co. KG (v zastúpení: D. Terheggen, Rechtsanwalt)
      
         Ďalší účastník konania: Úrad pre harmonizáciu vnútorného trhu (ochranné známky a vzory)
      
         Návrhy odvolateľky
      
      Odvolateľka navrhuje:
      
                  —
               
               
                  zrušiť napadnuté rozhodnutie Všeobecného súdu (vec T-470/09, rozsudok z 12. júla 2012) v celom rozsahu,
               
            
                  —
               
               
                  vyhovieť žalobe podanej v prvostupňovom konaní v celom rozsahu v súlade žalobnými návrhmi podanými na Všeobecný súd Európskej únie a so zmenami uskutočnenými v rámci pojednávania 2. mája 2012 v zmysle zápisnice z pojednávania.
               
            
         Odvolacie dôvody a hlavné tvrdenia
      
      Toto odvolanie je namierené proti rozsudku Súdneho dvora z 12. júla 2012 vo veci T-470/09, ktorým Všeobecný súd zamietol žalobu podanú medi GmbH & Co. KG proti rozhodnutiu štvrtého odvolacieho senátu Úradu pre harmonizáciu vnútorného trhu z 1. októbra 2009 (vec R 692/2008-4) týkajúcemu sa prihlášky slovného označenia „medi“ ako ochrannej známky Spoločenstva.
      Odvolateľka svoje odvolanie zakladá v podstate na tomto dôvode:
      Všeobecný súd nesprávne uplatnil článok 7 ods. 1 písm. b) nariadenia o ochrannej známke Spoločenstva (1), pretože vychádzal z predpokladu, že slovné označenie „medi“ nevykazuje minimálnu mieru rozlišovacej spôsobilosti, ktorá sa vyžaduje pre ochrannú známku Spoločenstva. Uvedený záver je nesprávny, keďže toto slovné označenie pre príslušného anglicky hovoriaceho priemerného spotrebiteľa nepredstavuje bežnú skratku slova „medicine“.
      
         (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).